BENGALURU: Jua teenta general elections te Karnataka laga BJP khan state laga 28 seats para adha para bhi bishi Lok Sabha seats jeeti ahi ase. 2014 saal te BJP party toh 17 seats jeetishe. Aro state laga party president aro poila laga chief minister BS Yeddyurappa koishe ke BJp toh etu bar aro bhi bhal kuribo koishe.
Wednesday din te Bengaluru para NDTV logote kotha kura samay te koishe Etu bar aro PM Modi toh power te wapas ahibole ase. Ami khan toh 275 seats para bhi bishi para jeetibole ase. Karnataka te ami khan komti hoile bhi 22 seats para jeetibole ase. Ami khan olop samay agote para state pura te berai loishe. BJP nimite samay toh ekdam bhal hoi kena ase. Kile koile Congress aro JDS para ke kaam kuribole na pari kena thakishe. Etu toh PM Modi para jua char-saal aro nou moina te pari kena dekhai dishe.